Jagoda Iličić

**Jagoda Iličić**, rođena 23. septembra 1972. u Brezama kod Tuzle, je bosanskohercegovačka književnica.

## Biografija 
Diplomirala je na Filozofskom fakultetu u Tuzli. Objavljuje mnoštvo zbirki priča i pjesama, romane, novele i slikovnice. Autorica je čitanke *Liliput* za prvi razred devetogodišnje škole i koautorica čitanki za osnovnu školu: *Potraga za blagom*, *Čarobna šuma* i *Čarolije malog svijeta*. 
Priče i pjesme su joj prevedene na njemački, engleski, arapski i francuski jezik.
Roman *Uspavanka za knjigosaura* 2013. godine dobitnik je nagrade *Mali princ*, koja se dodjeljuje za najbolju knjigu za djecu na prodručju Bosne i Hercegovine, Srbije, Crne Gore i Hrvatske u protekloj godini. Osim toga, dobitnica je mnogih nagrada i priznanja za književni rad.
Urednica je lista za djecu C*vitak*. Radove je objavljivala u književnim časopisima *Riječ*, *Ostrvo*, *Motrišta*, *Diogen*, *Kado* i *Cvitak*.

Pored književnog rada bila je autorica i voditeljica ciklusa TV-emisija za djecu *Put kroz Liliput* snimljenih 2013. godine, kao i radioemisija *Mašta može svašta* i *Priča za laku noć* u periodu od 1995. do 1996. godine. Autorica je, kao i voditeljica projekta radionica u dječijem književnom klubu *Knjigolina i prijatelji*.

Članica je Društva pisaca BiH i Društva pisaca TK.

## Nagrade i nominacije 
* Nominacija za najbolju knjigu objavljenu 2006. godine (zbirka priča i igrokaza za djecu *Nisam kriv što sam krokodil*)
* Nominacija za najbolju knjigu objavljenu 2008. godine (roman *Gutači vremena*)
* Nominacija za *Malog Princa* 2011. godine (zbrka priča i igrokaza za djecu *Brkovi od kečapa*)
* Nominacija za nagradu u oblasti dječije književnosti Astrid Lindgren 2015. godine
* Nagrada *Mali Princ* za najbolju knjigu za djecu i mlade na području Bosne i Hercegovine, Srbije, Hrvatske i Crne Gore 2013. godine za roman *Uspavanka za Knjigosaura* 
* Nagrada za najbolju neobjavljenu priču za djecu u BiH u Bosanskoj Krupi na Književnim susretima *Stazama djetinjstva* 2013. godine za priču *Čuvar osmijeha* 
* Nagrada Fondacije za izdavaštvo BiH za zbirku pjesama *Pjesma ribareve žene* 2014. godine
* Nagrada Fondacije kralja Fahda u Sarajevu za najbolju priču za djecu
* Nagrada Društva pisaca Bosne i Hercegovine za najbolju knjigu za djecu i mlade objavljenu u 2014. godini za knjigu *Školske bajke* 
*Nagrada Društva pisaca BiH za najbolju knjigu za djecu i mlade objavljenu 2017. godine za knjigu Put u središte priče

## Bibliografija 
* *Snovi sedefaste školjke* 1999. godine - zbirka priča i pjesama za djecu
* *Nisam kriv što sam krokodil* 2006. godine - zbirka priča i igrokaza za djecu
* *Gutači vremena* 2008. godine - roman
* *Nomadi* 2009. godine - novela
* *Brkovi od kečapa* 2011. godine - zbirka priča i pjesama za djecu
* *Uspavanka za Knjigosaura* 2012. godine - roman za mlade
* *Vanilla, med i suncokreti* 2013. godine - zbirka pjesama
* *Školske bajke* 2014. godine - zbirka priča za djecu
* *Priča o zmaju jedincu* - slikovnica
* *Pjesma ribareve žene* 2015. godine - zbirka pjesama za odrasle 
* *Mama, to sam ja* 2015. godine - dvojezična slikovnica (hrvatski i arapski jezik)
*Kako preživjeti smak svijeta, roman za odrasle
*Čovjek koji je imao loš dan, roman za odrasle
*Put u središte priče, knjiga za djecu
*Pričala nam teta Knjigolina, zbirka priča za djecu

## Reference 
Kategorija:Bosanskohercegovački pisci
Kategorija:Rođeni 1972.
Kategorija:Biografije, Tuzla
Kategorija:Dobitnici Nagrade Društva pisaca Bosne i Hercegovine
Kategorija:Živi ljudi